Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 917

1. Bevezetés Az életpálya-építés Az egyéni életút tervezésében jelentős kulturális módosulás történt az elmúlt évtizedekben. A karrier tervezése az egyenes algoritmusok világából az elágazó algoritmus felé módosult. Amikor arra a kérdésre keressük a választ, „mi szeretnél lenni”, akkor már nem elegendő egyetlen szakma és annak egyre magasabb szintű megjelölése vagy valamilyen egymást követő pozíciók felsorolása. A lehetőségek köre kitágult, az egymásra épülő, egymásból következő életpálya-építés mellett megjelentek az alternatívák, az esélylatolgatások, amelyek egymás mellett és nem egymásra épülve fogalmazódnak meg. Mindezekből következik, hogy az életpálya-építés nem pusztán egyetlen foglalkozás, s az ahhoz szükséges szakmai képzés és végzettség megszerzésének kijelölését jelenti. Az életpálya-építés stratégiájának a következő területekre kell minden esetben kiterjednie: – a lehetséges alternatívák meghatározása, – az egyes foglalkozások várható trendjeinek (szakmai ismeretek változása, munkakör szélesedése/szűkülése, gazdasági földrajz szerinti alakulása stb.) elemzése, – az egyes foglalkozások tartós gyakorlásával kapcsolatos követelmények (szakmai ismeretek megújításának várható gyakorisága és mértéke, a szakma gyakorlásához szükséges személyes fizikai, szellemi, mentális megfelelés fenntartása) elemzése, – a lehetséges és kívánt foglalkozások átjárhatóságának vizsgálata. Személyközpontúság az életpálya-építésben Minden ember rendelkezik önmagáról kialakított képpel, identitással. Fejlődésünk során ez először kezdetlegesen jelenik meg, majd egyre több elemmel bővül, végül az egyénre jellemző saját tartalommal szilárdul meg, s lesz a felnőtt személyiség meghatározója. Természetszerűleg a

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes